Lav et referat af nedenstående tekst:

Tekst:
- Når du har den bedste hest, så er det jo som at køre en Porsche! Bo Westergaards passion for travsporten skinner hurtigt igennem, når talen falder på den sportsgren, som har været en fast del af hans liv, siden han var barn. - Som knægt prøvede jeg fodbold, håndbold og badminton – som de fleste andre. Men det endte med, at når jeg kom hjem fra skole, gik jeg og hjalp min far med hestene. Og på den måde fik jeg en god kemi med dyrene og blev mere og mere glad for dem, fortæller den nordjyske travkusk og -træner. Ved Hestesportens Galla den 4. februar i Aarhus blev Bo Westergaard blandt andet kåret som ”Årets travtræner” og ”Årets kusk”. Kåringer, som ikke kommer uden grund: Ved travderbyet i Charlottenlund i august sidste år vandt han med hesten ”Get A Wish”, som han også selv har trænet op. - Der har man det rigtig godt! Der føler du virkelig i kroppen, at du opnår noget, fortæller han om den følelse, der opstår, når en løbssejr er i hus. Kærlighed til en nichesport Selvom han nu kan skrive en stribe kåringer og en dansk derbysejr på cv’et, knokler Bo Westergaard ufortrødent på med både sporten og opdræt af travheste. Samtidig er han dog bevidst om vigtigheden af at ”sælge sporten” til de yngre generationer. - Jeg begynder jo at høre til den ældre ende, så det er jo vores ansvar at få nye profiler ind. Og tro mig: Vi arbejder med det hver dag, fastslår han. For hvor sportsgrene som eksempelvis fodbold eller håndbold mere eller mindre er allemandseje, er det straks noget andet med travsporten. Det afskrækker dog på ingen måde Bo Westergaard i forhold til sportens fremtid. - Vi prøver på at løfte travsporten hver eneste dag. For det er en fantastisk sport, siger han. Du kan se hele interviewet med Bo Westergaard i aften klokken 19.50 i "Indblik" på TV2 Nord Salto eller allerede nu:

Referat:
For Bo Westergaard betyder travsporten alt og fylder kalenderen 100 procent hvert år. Den nordjyske travkusk er denne uges gæst i programmet 'Indblik'.